ToekomsVenster: Hy wat ek liefhet, besit ŉ wingerd op ŉ vrugbare heuwelhttps://rak2.spens.co.za/radio/2016/321.mp3 Foto: carbonchurch.com Psalm 80:15 – “Almagtige God, kyk tog uit die hemel af en ontferm U weer oor hierdie wingerdstok, neem hom weer onder u sorg.” Die volk van die Here word dikwels in die Bybel met die wingerdstok in verband gebring. Een van die aangrypende gedeeltes, is in Jesaja, waar die Here in herinnering roep met hoeveel sorg en deernis Hy ŉ veredelde wingerd geplant het – een wat later suur druiwe voortgebring het. Die teleurstelling van die landbouer is voelbaar. Wat moes Hy nog doen om ŉ goeie en smaakvolle oes te verseker? JESAJA 5:1 “Ek wil sing oor Hom wat ek liefhet, ek wil my liefdeslied sing oor Sy wingerd: Hy wat ek liefhet, besit ŉ wingerd op ŉ vrugbare heuwel.” In die Nuwe Testament word vertel van die wingerd waarvan ons die lote is. Ons word geroep om in die wingerd te bly. Lote wat vrug dra. JOHANNES 15:5 “Ek is die wingerdstok, julle die lote. Wie in My bly en Ek in hom, dra baie vrugte, want sonder My kan julle niks doen nie.” Dan weer getuig Jesus na die laaste Avondmaal met sy dissipels dat Hy nie weer van die vrug van die wingerd sal drink totdat … Tydens nagmaalsgeleenthede drink ons die vrug van die wingerd as simbool van die bloed van ons Here wat gestort is sodat ons kan lewe.